འོན་ཀྱང་སྟབས་མ་ལེགས་པ་ཞིག་ལ་རྒྱལ་བའི་བཀའ་རྟེན་མཆོད་གསུམ་རྣམས་ཡར་གདན་འདྲེན་ཡོང་དུས།ལམ་བར་ཚ་འབོག་བྱས་ནས་སྡོད་པའི་སྐབས།རོགས་པ་འགའ་ཡིས་གཤེན་སྒར་གྱི་གྲོང་པ་ལ་དང་པོ་ཕར་བརྙས་བཀོད་ཡོད་ཚོད་འདུགཕྱིས་སུ་གཤེན་སྒར་རྟ་པ་སུམ་ཅུ་ཙམ་སླེབས་ནས་འཁྲུག་འཛིང་ཤོར་དུས་རྒན་དཔལ་ཚུལ་མཉམ་དུ་ཡོད་པའི་རོགས་པ་གཅིག་གིས་གཤེན་སྒར་གྱི་མི་གཅིག་བསད་ཡོད་ཚོད་འདུགདེ་ནས་རྒན་དང་རོགས་པ་རྣམས་ཡར་ལོག་སྐབས་གཤེན་སྒར་གྱི་ར་མདའ་རྣམས་རྗེས་སུ་མི་མངོན་པའི་ཚུལ་དུ་སླེབས་ནས།གཞིས་ཀ་རྩེ་སྤྱི་རྫོངས་ལ་ཞུས་བཏུགས་བྱས་འདུག་པས་རྒན་དང་རོགས་པ་རྣམས་བརྩོན་དུ་བཅུག་སོང་།རྒན་དཔལ་ཚུལ་ཁོང་ཉིད་བརྩོན་དུ་བཅུག་དུས་རྐང་ལྕགས་བརྒྱབ་སྐབས།ལྕགས་ཐག་ཀུན་རང་བཞིན་གྱིས་གྲོལ།ཡང་ཕྱི་ལ་ལྕགས་བརྡུང་ནས།ཡང་བསྐྱར་རྐང་ལྕགས་བརྒྱབ་ཀྱང་།ལྕགས་ཐག་ཀུན་རང་བཞིན་གྱིས་ཆད་སོང་བས།ཁོང་ཚོ་དོག་པ་ལང་ནས་སྔགས་རྒན་གཅིག་ཡིན་ས་རེད་ལབ་ནས་བརྩོན་དུ་བཅུག་མ་སོང་།ལྕགས་ཐག་ཀུན་རང་གྲོལ་དུ་ཕྱིན་པ་རྣམས་རྩ་བའི་བླ་མ་དང་བོན་སྐྱོང་སྲུང་མའི་བྱིན་རླབས་ཡིན་གྱི་རེད་གསུང་བྱུང་།ཕྱིས་སུ་ས་སྟོད་མངའ་རིས་སྒར་དཔོན་ས་ལུང་པས་ཁག་འཁྱག་བྱས་ནས་བརྩོན་དུ་མ་བཅུག་ཀྱང་ལོ་གཅིག་ཙམ་རིང་གཞིས་ཀ་རྩེ་སྤྱི་རྫོངས་ལ་གྱོད་རྙོག་དེ་ཐག་མ་ཆོད་པར་ལུས།ཕྱིས་སུ་དྲེལ་བཅུ་གཉིས་ལ་ཆོས་རྫས་རྣམས་བཀལ་ནས་ཡར་རང་དགོན་གུར་གྱམ་དགོན་ལ་སླེབས་ཐུབ་པ་བྱུང་འདུགཁྱུང་སྤྲུལ་རིན་པོ་ཆེའི་རྣམ་ཐར་ལས།དབྱར་ཐོག་དགེ་རྒན་དཔལ་ཚུལ་བོད་ནས་སྟོད་དུ་འབྱོར་ཐོག་བོད་ཁམས་ནས་གསུང་རབ་དཔེ་ཆ་གླེགས་བམ་ཉིས་བརྒྱ་དང་སྐུ་ཐང་བརྒྱ་ཕྲག་སྐོར་སོགས་འབྱོར་བ་སོགས་འཁོད་ཡོད།སྔ་ཕྱིའི་དུས་འགྱུར་རིམ་འགྲོའི་ནང་ཚེ་སྟོད་རྒན་དམ་པ་གང་ཉིད་གྲྭ་པ་ཡིན་ཀྱང་ཚེ་སྨད་སྐྱ་བོ་རུ་བབས།